

**POZIV ZA PETAŠE (KOJI DO PROSINCA 2024. PUNE 12 GODINA)**

**I ŠESTAŠE (KOJI DO TRAVNJA 2025. GODINI NAVRŠAVAJU 13 GODINA)**

Poštovani roditelji i draga djeco,

## od ove školske godine nastavljamo našu višegodišnju izvrsnu suradnju sa partnerskom školom iz Njemačke (Lise-Meitner-Gymnasium Geldern). S projektnim partnerima iz te škole poznajemo se od 2019. godine, kada smo zajedno započeli suradnju u Erasmus+ projektu ˝English – just speak˝, koji je trajao sve do 2022. godine.

## Nakon završenog projekta rodila se ideja o nastavku suradnje, izvan okvira Erasmus+ programa, u obliku PARTNERSKE ŠKOLE.

## Evo nekoliko bitnih informacija o partnerstvu:

**CILJEVI PROJEKTA:**

* ojačati interkulturalnu komunikaciju među djecom i mladima i motivirati ih za učenje engleskog jezika
* poticati ih na kreativan način izražavanja prilikom povezivanja znanstvenih činjenica s kreativnošću i inovativnošću
* razvijanje komunikacijskih vještina, stavova i vrijednosti u skladu s vrijednostima EU
* jačanje digitalnih kompetencija učenika
* podizanje kvalitete rada škole razmjenom iskustava i primjera dobre prakse s učenicima i učiteljima iz drugih europskih zemalja
* internacionalizacija škole – učenje izvan granica učionice, škole, države
* upoznavanje s novim idejama, praksama i metodama rada iz drugih zemalja.
* internacionalizacija škole- učenje izvan granica učionice, škole, države

## osamostaljivanje učenika, razvijanje međusobnog uvažavanja, timskog rada, prilagođavanja u novim situacijama

**AKTIVNOSTI PROJEKTA:**

* razmjena učenika 2x godišnje
* priprema domaćinstva
* projektne aktivnosti vezane uz razmjenu mladih koje je predvidio koordinator projekta
* istraživački rad na određenu temu koju predlaže koordinator projekta ili učenici
* suradničke aktivnosti

## neformalne metode učenja

## PLAN RADA:

## NAŠE PUTOVANJE NA RAZMJENU:

## Listopad 2024. (od subote do subote)

## NAŠE DOMAĆINSTVO: ožujak 2025.

## OBAVEZE RODITELJA:

## - podmiriti troškove putovanja zrakoplovom (Zagreb – Weeze, oko 120–150 eura)

## - podmiriti troškove putnog osiguranja

## - odabrati predstavnika roditelja koji će za skupinu od 10 učenika koordinirati plaćanje

## aviokarte

## - pobrinuti se za poklone obitelji i djetetu domaćinima

## - pobrinuti se za džeparac svojeg djeteta

## - osigurati moguće troškove izleta, posjeta muzeju ili neke druge aktivnosti koju će

## osmisliti partnerska škola

## RODITELJI KAO DOMAĆINI:

## - osigurati smještaj i obroke djetetu – gostu

## - osmisliti zajedničke aktivnosti nakon nastave

## - omogućiti izlet/posjet muzeju ili nekoj drugoj kulturnoj, tradicijskoj, sportskoj

## aktivnosti

## - podmiriti troškove tih aktivnosti za svoje dijete i dijete gosta

## - zajedno s učiteljima osmisliti i provesti neke zajedničke aktivnosti (izlet na

## Medvednicu, u ZOO, muzej, razgled grada…)

## - poželjno je da barem 1 roditelj govori engleski jezik

## - poželjno je da obitelj može primiti i 2 djeteta u slučaju iznimnih situacija, jer nećemo imati rezervnu listu učenika

## OBAVEZE UČENIKA:

## - aktivno sudjelovati u osmišljenim aktivnostima

## - posvetiti se svom novom prijatelju/prijateljici tijekom domaćinstva, uključiti goste u

## svoje uobičajene dnevne aktivnosti

## - pristojno i dostojanstveno predstavljati svoju obitelj, školu, grad i domovinu

## - aktivno koristiti engleski jezik u komunikaciji s gostima

## OBAVEZE UČITELJA U PRATNJI:

## - odgovorno brinuti o učenicima tijekom razmjene

## - osmisliti i provesti cijeli projekt u trajanju od najmanje 3 godine.

NAČIN ODABIRA SUDIONIKA:

10 sudionika za ovu školsku godinu birat će tim kojeg čine učiteljica Hrvatskog jezika, učiteljica Engleskog jezika, stručna suradnica, učiteljica RN

Tim će po mogućnosti činiti učitelji koji ne predaju zainteresiranom učeniku.

ZAINTERESIRANI UČENICI :

1. pišu motivacijsko pismo na hrvatskom jeziku (10 bodova) – možete objasniti svoja očekivanja od projekta, zašto biste željeli sudjelovati, koji bi bio vaš doprinos projektu, zašto bismo baš vas trebali odabrati…
2. intervju na engleskom jeziku (10 bodova)
3. provjera komunikacijskih vještina u razgovoru sa stručnom suradnicom ili učiteljicom RN (10 bodova)
4. preporuka razrednika (ponašanje i predanost radu, 10 bodova)

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime roditelja),

dajem suglasnost da moje dijete,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( ime i prezime učenika/učenice),

učenik/učenica \_\_\_\_\_\_\_\_ razreda sudjeluje u postupku odabira sudionika za

razmjenu učenika. Slažem se da se imena i prezimena odabranih sudionika smiju javno objaviti.

Rok za predaju motivacijskog pisma je **20. svibnja 2024.**, a nadnevak testiranja znanja engleskog jezika i provjera komunikacijskih vještina bit će naknadno javljen.

**Motivacijska pisma predaju se učiteljici Danijeli Gracin, 3.d razred.**

U veselom iščekivanju lijepe buduće suradnje, pozdravljaju vas

učiteljica Sanja Minarik (koordinatorica projekta) i Danijela Gracin (sukoordinatorica projekta).

U Zagrebu 2. svibnja 2024.